b"\n_START_ARTICLE_\nBur\xc3\xad\n_START_SECTION_\nOrigen\n_START_PARAGRAPH_\nEl bur\xc3\xad \xc3\xa9s un instrument prehist\xc3\xb2ric que servia per a tallar pedra o fusta, es feia retocant una ascla. Actualment s'utilitza en la calcografia i en la xilografia a testa. L'aspecte actual del bur\xc3\xad deriva dels utilitzats en l'orfebreria del segle XV.\n_START_SECTION_\nProc\xc3\xa9s\n_START_PARAGRAPH_\nAquesta t\xc3\xa8cnica, en funci\xc3\xb3 de la col\xc2\xb7locaci\xc3\xb3 i gruix de les l\xc3\xadnies, permet a l'artista aconseguir imatges de gran detall, densament delineades, o imatges imprecises i lleugeres. _NEWLINE_T\xc3\xa8cnica que requereix molta experi\xc3\xa8ncia. El gravador solca la planxa amb el bur\xc3\xad i la matriu no es deforma sin\xc3\xb3 que el material \xc3\xa9s literalment extret en forma de fil. Quan la imatge est\xc3\xa0 ja dibuixada a la planxa, s'aplica en tota la matriu una tinta greixosa amb el corr\xc3\xb3, procurant que la tinta penetri b\xc3\xa9 en totes les ranures. A continuaci\xc3\xb3 es neteja amb cura la superf\xc3\xadcie de la planxa deixant \xc3\xbanicament la tinta de les esquerdes. Es col\xc2\xb7loca despr\xc3\xa9s la matriu en la platina del t\xc3\xb2rcul; damunt d'ella un paper humit, i damunt d'aquest unes capes de feltre. Sota la pressi\xc3\xb3 dels cilindres del t\xc3\xb2rcul la imatge queda estampada en el paper."